163. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 124843/3637 της 3/16 Δεκ. 1986 (ΦΕΚ Β΄871) Αποδοχές Γενικών Γραμματέων Υπουργείων και Νομαρχιών. Έχοντας υπόψη: 1)Τις διατάξεις της παρ. 3 του άρθρ. 33 του Νόμ. 1558/1985 «Κυβέρνηση και Κυβερνητικά όργανα» (ΦΕΚ 137/Α/26.7.1985). 2)Την ανάγκη καθορισμού επί νέας βάσης των πάσης φύσης αποδοχών των Γενικών Γραμματέων Υπουργείων και των Νομαρχών, αποφασίζουμε: 1.Καθορίζουμε το μηνιαίο βασικό μισθό των Γενικών Γραμματέων των Υπουργείων και των Νομαρχών σε 102.000 δραχμ. από 1.7.1986 και σε 107.000 δραχμ. από 1.1.1987. 2.Στους ανωτέρω καταβάλλονται επίσης: α)το σύνολο του χρονοεπιδόματος (ποσοστό 60%). β)Η ΑΤΑ από 1.5.1985 και μετά, σύμφωνα με τις αριθ. 9019/295/25.1.82 και 8418/231/25.1.1985 αποφάσεις μας. γ)Οικογενειακό επίδομα σύμφωνα με τις διατάξεις του άρθρ. 11 του Νόμ. 1505/84 και δ)επιδόματα εορτών και άδειας σύμφωνα με τις διατάξεις του άρθρ. 13 του Νόμ. 1505/84. 3.Εκτός των ανωτέρω καταβάλλονται: α)Στους Γεν. Γραμματείς Υπουργείων (1) Έξοδα παράστασης 8.000 δραχμ. το μήνα και (2)Έξοδα αντί χρήσεως αυτοκινήτου 6.000 δραχμ. το μήνα. β)Στους Νομάρχες: (1) Έξοδα παράστασης 8.000 δραχμ. το μήνα και (2)Έξοδα κίνησης 10.000 δραχμ. το μήνα. 4.Οι αποδοχές που καθορίζονται με την απόφαση αυτή δεν επηρεάζουν σε καμιά περίπτωση, τις αποδοχές άλλων κατηγοριών υπαλλήλων που υπολογίζονται σε ποσοστό επί των αποδοχών των υπαλλήλων α΄ βαθμού ειδικών θέσεων . Για τις αποδοχές αυτές εξακολουθούν να ισχύουν οι διατάξεις που ίσχυαν πριν από την εφαρμογή της παρούσας. Για τις αποδοχές των ανωτέρω βλέπε και την 2076812/8844/0022/3-4 Οκτ. 1989 (ΦΕΚ Β΄743), κατωτ. αριθ. 186. 